钦定古今图书集成/理学汇编/经籍典/第066卷 > 《易传因革》一卷
## 钦定古今图书集成/理学汇编/经籍典/第066卷 > 《易传因革》一卷

### 按真卿自序朱子以伏羲易文王易孔子易当分为三等又曰易自伏羲至伊川自成四样因而推之由伏羲始画八卦以来历代圣贤经传注解其所因所

革，何啻三等四样之不同哉！姑据师授及其闻见，叙
其大概，列于编首。非唯使读《易》者不惑于古今之同
异，且知程朱子之因革，则于愚所主定者，庶无大过
矣。

### 丁易东周易象义十卷

### 按易东自序易者文王所系六十四卦之名盖以变易取义周国名也以其文王所系故曰周易所以别夏殷也上古伏羲始画八卦因而重之八各生八故

止于六十四卦，其卦以干、兑、离、震、巽、坎、艮、坤为序，而
重卦亦然，如今先天横图耳，未有《易》之名也。夏曰《连
山》，商曰《归藏》，虽首艮、首坤之不同，然皆止以下卦为
贞，上卦为悔，故箕子《洪范》但云“占用二”耳。至文王始
以六十四卦取大衍之数，所得七、八、九、六为阴阳、老、
少之分，而一卦又可变六十三，并其不变之一为六
十四，而四千九十六卦，于此具矣。后世有谓伏羲八
卦，文王六十四者，此也。或谓《先天图》已六十四，遂以
谓文王六十四者为非。不知伏羲八卦虽重为六十
四，止是八各生八，而文王又以六十四卦各变为六
十四，而成四千九十六也。以九六为变，故谓之《易》。然
文王虽以九六为变，止有卦辞，未有爻辞。盖不变则
用本卦之辞，变者但以本卦为贞，之卦为悔，如朱子
《启蒙》三爻之变之占，而卦辞交错成四千九十六耳。
至周公始于三百八十四爻，各系以辞，其间不变者，
全变者，三爻变者，虽因文王之旧，而一爻、二爻、四爻、
五爻变者，各用爻辞为占，大略如朱子《启蒙》之法焉。
若夫子《十翼》，特即伏羲两体，文王卦辞，周公爻辞，以
义理发明之耳。至汉儒作《易林》，又以一卦之变六十
四者，各立爻辞，遂有四千九十六，繇是又因周公《爻
辞》推广之也。虽汉儒之作，不可与文王周公之《易》并
论，然其由简而详，亦可以知古今之变也。若将《易林》
各以两爻交错四千九十六，上，复加四千九十六，则
《启蒙》所谓“累至二十四画成千六百七十七万七千
二百一十六变”者，亦可推焉，于以见《易》道之无穷矣。
今此始乾坤，终《既济》《未济》者，盖文王之序。但文王《彖
辞》、周公《爻辞》，合各自为书，而并为一者，盖周公不敢
自为书，特补文王所未备耳。古之书载以竹简，以周
公之《爻辞》合文王之《彖辞》，则简册重大，故分而为二，
以上下别。然其分上下，亦有义焉，非苟然也。经者，贯
简之绳之名，盖绳为经，简为纬也。古人或作上篇、下
篇者，盖篇以简言，经，以其贯简之绳言也。《易》上下经
古既为二卷，通孔子所传十篇为十二卷，至费直分
《彖》《象》二传，附于经辞之后，以便学者，今《乾卦》是也。后
人又附《爻》《象传》文于当爻“之下，今《坤卦》以下是也。”近
世吕微仲尝正之为十二篇，晁以道又正之为八篇，
皆以《经》《彖》《传》《文言》《系辞》《说卦》《序卦》《杂卦》为次。吕氏伯
恭又更著为《经》二卷，《传》十卷。其十卷之序，《彖上传》一，
《彖下传》二，《象上传》三，《象下传》四，《系辞上传》五，《系辞下
传》六，《文言传》七，《说卦传》八，《序卦传》九，《杂卦传》十，合王
肃本朱子《本义》用之。吴斗南又谓“《说卦》三篇，汉初出
于河内女子，今止存其一，而又有《系辞》上下二篇。夫
《系辞》者，文王之经而非传也。”意后人以其间推明《系
辞》之指，目之《欤》，要之，即所谓《说卦》上、中篇，而今所谓
《说卦》者其下篇耳。乃合夫子《彖》《大象》各为一卷，而以
《小象》分上、下，为《系辞传》；以今《系辞》合《说卦》为《说卦》三
篇，南康冯氏谓其说近是而从之。然《彖》《象》依《本义》而
分为二，故《上》、下二经外，《十翼》之序《彖》上一，《彖》下二，《象》
上三，《象》下四，《文言》五，《说卦》上六，《说卦》中七，《说卦》下八，
《序卦》九，《杂卦》十。此说固似有理，但改《系辞》为《说卦》，尚
有可疑，而置《文言》于《系辞》之前，则不可易，故今从其。

### 序而系辞传之名则仍依本义云 按后序易变易也六十四卦一干之变也三百八十四爻一初九之变也太极动而生阳干之初九也动极而静干之用

九也。静而生阴，《坤》之初六也。静极复动，《坤》之用六也。
分阴分阳，迭用刚柔，而《易》之变，不可胜穷矣。太极之
动，《干》而已矣。动极而静，乃有《坤》焉，得《干》之初九者，《复》
也。变而为一阳者六焉，得《干》之初九与九二者，《临》也。
变而为二阳者十有五焉，得《干》之初九以至九三者《泰》也。变而为三阳者二十焉，得《干》之初九以至九四
者，《大壮》也。变而为四阳者十有五焉。得干之初九以
至九五者，《夬》也，变而为五阳者六焉。自初九以至上
九，则《干》之全体也。变《干》之初九则为《姤》，变干之初九
与九二则为《遁》，变《干》之初九以至九三则为《否》，变《干》
之初九以至九四则为《观》，变干之初九以至九五则
为《剥》，变干之初九以至上九则为《坤》。而一阴者，五阳
之卦也；二阴者，四阳之卦也；三阴者，三阳之卦也；四
阴者，二阳之卦也；五阴者，一阳之卦也。六阳俱变则
用九而为坤，六阴俱变则用六而复为干，干而坤，坤
而干，然则《干》之一卦，非六十四卦之所自来与？初九
一爻，非三百八十四爻之所自来与？有变而后有象，
有象而后有辞，有辞“而后有占。不得于变，勿求于象；
不得于象，勿求于辞；不得于辞，勿求于占。卦之变如
此，则卦之象如此；卦之象如此，则卦之辞如此；卦之
辞如此，则卦之占如此也。”汉去古未远，诸儒尝以象、
变言《易》矣，言象变而遗理不可也，王辅嗣一扫而去
之，以其遗理而去之可也；并象变而去之，则后之学
者不“知三圣命辞之本心矣。”嗟夫！六十四卦皆《干》一
卦之变也。三百八十四爻皆《干》初九之变也。故有变
卦焉，有卦变焉。变卦也者，六十四卦变而四千九十
六者是也。卦变也者，十二卦变而六十有四者是也。
由《干》一画而变焉为十二，由十二而变焉为六十四，
由六十四而变焉为四千九十六。盖变卦其流，而卦
变其源也；变卦其支，而卦变其本也。有卦变而后有
变卦。故予之于《易》，既以变卦而论其爻，必参卦变以
原其画，夫然后圣人作《易》之旨无馀蕴矣。虽然，探赜
于积年之久，成书于期月之间，若神明之有以开其
心者，而犹惧夫失之《易》也。是其是，非其非，盖将有待
于万世之公论焉。傥无沗于鼻祖将军之家学云。